CELEX: 22004D0001
Language: sk
Date: 2004-02-06 00:00:00
Title: Rozhodnutie Spoločného výboru EHP č. 1/2004 zo 6. februára 2004, ktoré mení a dopĺňa prílohu II (Technické nariadenia, normy, testovanie a overovanie) k Dohode o EHP

Dôležité právne oznámenie

|

22004D0001

Úradný vestník L 116 , 22/04/2004 S. 0040 - 0041

		Rozhodnutie Spoločného výboru EHPč. 1/2004zo 6. februára 2004,ktoré mení a dopĺňa prílohu II (Technické nariadenia, normy, testovanie a overovanie) k Dohode o EHPSPOLOČNÝ VÝBOR EHP,so zreteľom na Dohodu o Európskom hospodárskom priestore v znení protokolu o prispôsobení Dohody o Európskom hospodárskom spoločenstve, ďalej len "dohoda", najmä na jej článok 98,keďže:(1) príloha II k dohode bola zmenená a doplnená rozhodnutím Spoločného výboru EHP 104/2001 z 28. septembra 2001 [1];(2) smernica Európskeho parlamentu a Rady 2003/37/ES z 26. mája 2003 o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov spolu s ich systémami, komponentmi a samostatnými technickými jednotkami, ktorou sa zrušuje smernica 74/150/EHS [2], sa má včleniť do tejto dohody;(3) smernica 2003/37/ES ruší s účinnosťou od 1. júla 2005 smernicu Rady 74/150/EHS [3], ktorá je včlenená do tejto dohody a ktorú treba následne podľa tejto dohody zrušiť;(4) smernice Komisie 98/38/ES [4], 98/39/ES [5], 2000/2/ES [6] a 2001/3/ES [7], ktoré sa včlenili ako akty, ktoré menia a dopĺňajú smernicu 74/1540/EHS, by sa mali umiestniť do zvláštnych bodov podľa kapitoly II prílohy II k dohode,ROZHODOL TAKTO:Článok 1Kapitola II prílohy II k dohode sa mení a dopĺňa takto:1. Znenie bodu 1 (smernica 74/150/EHS) sa ruší s účinnosťou od 1. júla 2005.2. Za bod 23 (smernica Rady 89/173/EHS) sa vkladajú tieto body:"24. 398 L 0038: smernica Komisie 98/38/ES z 3. júna 1998, ktorou sa smernica Rady 74/151/EHS o určitých komponentoch a charakteristických vlastnostiach kolesových poľnohospodárskych alebo lesných traktorov prispôsobuje technickému pokroku (Ú. v. ES L 170, 16.6.1998, s. 13).25. 398 L 0039: smernica Komisie 98/39/ES z 5. júna 1998, ktorou sa smernica Rady 75/321/EHS týkajúca sa mechanizmu riadenia poľnohospodárskych alebo lesných kolesových traktorov prispôsobuje technickému pokroku (Ú. v. ES L 170, 16.6.1998, s. 15).26. 32000 L 0002: smernica Komisie 2000/2/ES zo 14. januára 2000, ktorou sa smernica Rady 75/322/EHS týkajúca sa potlačovania elektromagnetického rušenia spôsobovaného zážihovými motormi namontovanými v poľnohospodárskych alebo lesných kolesových traktoroch a smernica Rady 74/150/EHS týkajúca sa schvaľovania typu poľnohospodárskych alebo lesných kolesových traktorov prispôsobujú technickému pokroku (Ú. v. ES L 21, 26.1.2000, s. 23).27. 32001 L 0003: smernica Komisie 2001/3/ES z 8. januára 2001, ktorou sa prispôsobuje technickému pokroku smernica Rady 74/150/EHS týkajúca sa typového schválenia poľnohospodárskych alebo lesných traktorov, a smernica Rady 75/322/EHS, týkajúca sa rádiového odrušenia vyvolaného zážihovými motormi montovanými do kolesových poľnohospodárskych alebo lesných traktorov (Ú. v. ES L 28, 30. 1. 2001, s. 1).28. 32003 L 0037: smernica Európskeho parlamentu a Rady 2003/37/ES z 26. mája 2003 o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov spolu s ich systémami, komponentmi a samostatnými technickými jednotkami, ktorou sa zrušuje smernica 74/150/EHS (Ú. v. EÚ L 171, 9.7.2003, s. 1).Ustanovenia smernice sa na účely súčasnej dohody čítajú s týmito úpravami:a) V prílohe III, časť I, kapitoly A, B a C sa k odseku 16 pridáva nasledovné:"— Island: …""— Lichtenštajnsko: …""— Nórsko: …"b) V prílohe III, časť II, kapitoly A a B sa k odseku 16 pridáva nasledovné:"— Island: …""— Lichtenštajnsko: …""— Nórsko: …""Článok 2Znenia smernice 2003/37/ES v islandskom a nórskom jazyku, ktoré sa majú zverejniť v doplnku EHP Úradného vestníka Európskej únie, sú autentické.Článok 3Toto rozhodnutie nadobúda účinnosť 7. februára 2004, ak sa vykonajú všetky oznámenia spoločnému výboru EHP v súlade s článkom 103 ods. 1 dohody [8]Článok 4Toto rozhodnutie sa uverejní v Úradnom vestníku Európskej únie v časti a v doplnku EHP.V Bruseli 6. februára 2004Za Spoločný výbor EHPpredsedaP. Westerlund[1] Ú. v. ES L 322, 6.12.2001, s. 10.[2] Ú. v. EÚ L 171, 9.7.2003, s. 1.[3] Ú. v. ES L 84, 28.3.1974, s. 10.[4] Ú. v. ES L 170, 16.6.1998, s. 13.[5] Ú. v. ES L 170, 16.6.1998, s. 15.[6] Ú. v. ES L 21, 26.1.2000, s. 23.[7] Ú. v. ES L 28, 30.1.2001, s. 1.[8] Nevyznačené ústavné požiadavky.--------------------------------------------------